lv lv lv lv lv lv lv lv lv lv lv de lv lv lv lv lv en lv lv ru lv lv lv fy lt lv lv hu en en lv ca sk hbs_lat es lv id lv lv lv ca lv hbs_lat lv lv lv lv fi lv lv lv lv lv lv lv lv lv lv lv lv lv ru lt en es lv id lv lv lv fi lv lv lv lv nl fr en es lv lv lv lv lv lv lv lv lv lv lv lv lv es lv lv lv lv lv lv lv lv nl lv lt lv en nl gl lv lv lv lv lv lv lv de es lv nl en lv nl en lv nl en lv nl en eo lv lv lv mn pt eu lt lv lv fr lv lv lv lv lv lv lv lv nl lv lv nl lv lv lv lv lv sl lv en lv lv ru lv lv nl lv lv lv lv
Rundāles pils muzeja franču dārzs no 1.aprīļa sāks aktīvo tūrisma sezonu – ZZ.lv
Vārda dienas svin: Modra, Francis, Dmitrijs
andra.ozola@zz.lv - 23.03.2022 - 16:36
No 1. aprīļa Rundāles pils muzeja franču dārzs sāks aktīvo tūrisma sezonu. Līdzās gadalaikam atbilstošajiem ziediem, kas apmeklētājus priecēs no aprīļa vidus līdz pat rudenim, būs arī iespēja piedalīties tradicionālajos Rundāles pils muzeja dārza pasākumos, kā arī pielikt savu roku dārza uzkopšanas talkās, informē Rundāles pils muzeja sabiedrisko attiecību galvenā speciāliste Andra Jakoviča.
Krokusu un sniegpulkstenīšu ziedi dārzā ir manāmi jau šobrīd, bet košākas krāsas dārzs iegūs aprīļa otrajā pusē. Ja laikapstākļi būs labvēlīgi, aprīlī dārzā pilnā krāšņumā uzziedēs 33 narcišu šķirnes un 12 hiacinšu šķirnes, kā arī magnolijas, forsītijas un citi agri ziedošie košumkrūmi. Savukārt maijā apmeklētājus priecēs 154 tulpju šķirņu ziedi, kā arī ceriņi un dekoratīvās ābeles un plūmes, bet tuvāk jūnijam ziedus vērs dažādu šķirņu peonijas.
Savukārt vasaras mēneši – jūnijs, jūlijs un augusts, ir rožu ziedēšanas laiks. Jūnijā dārzā uzziedēs vēsturiskās rožu šķirnes, kas izceļas ar spēcīgu smaržu un zied tikai reizi, nevis divas reizes gadā kā mūsdienu rozes. No jūlija līdz augustam, septembrim dārzu krāšņos arī ap 30 dažādu hortenziju šķirņu.
Šogad notiks vairāki tradicionālie dārza pasākumi – pavasara un rudens stādu tirgi, kā arī galvenais vasaras notikums – Dārza svētki.
Saturs turpināsies pēc reklāmas.
Pavasara stādu tirgus notiks 7. maijā, kad iepirkšanos varēs apvienot ar atpūtu dārzā un tulpju ziedu apbrīnošanu. Tradicionāli pavasara stādu tirgus piedāvājumā ir viengadīgo puķu, dārzeņu, augļu koku un rožu stādi, dārza aprīkojums un dekoratīvie elementi. Savukārt rudens stādu tirgū 10. septembrī tirgotāju piedāvājumu klāstā dominē košumkrūmi, augļu koki un ogulāji.
Dārza svētki šogad notiks 2. jūlijā, pievēršoties pils dārza vēsturiskās rekonstrukcijas tēmai. Svētkos paredzētas izglītojošas un izklaidējošas aktivitātes bērniem un pieaugušajiem, kā arī svētku tirdziņš ar plašu rožu stādu klāstu un īpašs vakara notikums – vācu agrīnās operas radītāja, komponista Johana Ādama Hillera operas “Mīla uz laukiem” uzvedums diriģenta, senās mūzikas interpreta Māra Kupča vadībā. Pasākumu noslēgs vēsturiskās uguņošanas rekonstrukcija.
Rundāles pils franču dārzs ir pils kompleksa apmeklētāju visiemīļotākā vieta. Parka uzturēšanā šosezon būs iesaistīti 26 darbinieki, kuriem vasarā piepulcēsies arī skolēni. Taču arī brīvprātīgie palīgi, kuri vēlas pielikt roku šī vēsturiskā dārza uzturēšanā, ir laipni aicināti. Šobrīd brīvprātīgie var pieteikties palīdzēt dārzniekiem darba dienās, bet nākotnē plānots organizēt arī talkas brīvdienās.
Saturs turpināsies pēc reklāmas.
No 1. aprīļa franču dārza apmeklējumam ir jāiegādājas ieejas biļete. To var nopirkt Rundāles pils muzeja mājaslapā, biļešu kasē vai terminālī. Biļešu cenas ir norādītas Rundāles pils muzeja mājas lapā. Pasākumu laikā ieejas maksa var atšķirties, tādēļ interesenti aicināti sekot līdzi aktuālajai informācijai muzeja mājas lapā un sociālajos tīklos.
Foto: Rundāles pils muzeja publicitātes
Citas ziņas Kultūra Muzeji
Tapis rudens ceļvedis skolēniem
Alunāna Jelgavas teātris sezonu atklās ar pirmizrādi
Jelgavā uzstāsies Liepājas Simfoniskais orķestris un vijolnieks Daniils Bulajevs
“Latvijas valsts mežu” dabas parkā Tērvetē notiks aktīvās tūrisma sezonas noslēguma svētki
Oktobrī sāksies vokālo ansambļu konkursa I kārta
“Toy rotaļlietu centrs – bibliotēka” Jelgavā atsāk savu darbību
Lai komentētu, jums jāpiesakās sistēmā.
Sagatavojiet savu dārzu ziemai ar Kärcher instrumentiem
Daniils Bulajevs un Liepājas Simfoniskais orķestris
“Tautas gleznošanas studijai 65” dalībnieku radošo darbu albuma atklāšana
Sieviešu kora “Vizma” 50 gadu jubilejas koncerts
Kino. Vēsturisks spiegu trilleris “Suflieris” (2022)
Vai esat sagatavojis krājumus ziemai?
Jā, sagatavoju konservus ziemai
Nē, nopirkšu visu veikalā, kad būs nepieciešams
Jā, man ir pilns pagrabs ar kartupeļiem un dārzeņiem
Nē, man tas nav aktuāli
Lai par to domā citi
cilveks@cilveks.lv komentē Universitāte piedāvā apgūt atsevišķus studiju kursus kā klausītājam: “šitā 90ajos es uz filosofijas lekcijām universitātē piestaigāju brīvajā laikā, kad nebij naudas vai ar ko dzert un garlaicīgi.” Sep 21, 13:46
yquoceczvvoajdrkfa@kvhrw.com komentē Antiradars nepalīdzēja: “Proti, NĒ, tas nav antiradars. Tas ir radaru detektors. Antiradars neļautu policijai nomērīt aprīkotās mašīnas ātrumu.” Sep 18, 18:08
valdiskromiss@gmail.com komentē Valdība atbalsta pedagogu darba slodzes līdzsvarošanu un atalgojuma likmes paaugstināšanu: “sadales tīklu un lv valsts mežu vadība” Sep 18, 08:19
Vēlies portālā pārbaudītu un atbildīgu saturu? Atbalsti reģionālo portālu ar ziedojumu. Tas stiprinās kvalitatīvu un neatkarīgu žurnālistiku mūsu novadā.
Izvēlēties summu1 €5 €10 €20 €Cita summa
SIA "Reģionu Mediji"| Reģ. nr.: Reģ. nr.: 50103305231 | Adrese: Andrejostas iela 23, Rīga, LV-1045
Paldies, Jūsu ziedojums EUR ir pieņemts!
Jūsu atbalsts veicinās kvalitatīvas žurnālistikas attīstību Latvijas reģionos.